สรุปโมเดล Subscription ธุรกิจเครื่องกรองน้ำ แบบเข้าใจง่าย ๆ
ใครจะคิดว่าวันหนึ่งเราอาจต้องใช้บริการเครื่องกรองน้ำแบบ Subscription แต่...เรื่องนี้มันเกิดขึ้นจริงแล้ว  เมื่อมีบริษัทหนึ่งทำธุรกิจนี้อย่างจริงจังในประเทศไทย  บริษัทนั้นมีชื่อว่า COWAY ซึ่งทำธุรกิจเครื่องกรองน้ำมานานถึง 32 ปี มียอดขายเป็นอันดับหนึ่งในประเทศเกาหลีใต้ พร้อมกับขยายธุรกิจไปยัง 60 ประเทศทั่วโลก โดยเป็นองค์กรที่ได้รับรางวัลหนึ่งใน K-BPI (Korea Brand Power Index) สำหรับเครื่องกรองน้ำถึง 23 ปีติดต่อกัน เครื่องฟอกอากาศและโถสุขภัณฑ์ 19 ปีติดต่อกัน อีกทั้งยังได้รับ First Brand Awards 2021 สำหรับเครื่องกรองน้ำและเครื่องฟอกอากาศให้เช่า
23 เม.ย. 2564

COWAY X ลงทุนแมน
สรุปโมเดล Subscription ธุรกิจเครื่องกรองน้ำ แบบเข้าใจง่าย ๆ
ใครจะคิดว่าวันหนึ่งเราอาจต้องใช้บริการเครื่องกรองน้ำแบบ Subscription
แต่...เรื่องนี้มันเกิดขึ้นจริงแล้ว
เมื่อมีบริษัทหนึ่งทำธุรกิจนี้อย่างจริงจังในประเทศไทย
บริษัทนั้นมีชื่อว่า COWAY ซึ่งทำธุรกิจเครื่องกรองน้ำมานานถึง 32 ปี
มียอดขายเป็นอันดับหนึ่งในประเทศเกาหลีใต้ พร้อมกับขยายธุรกิจไปยัง 60 ประเทศทั่วโลก
โดยเป็นองค์กรที่ได้รับรางวัลหนึ่งใน K-BPI (Korea Brand Power Index)
สำหรับเครื่องกรองน้ำถึง 23 ปีติดต่อกัน เครื่องฟอกอากาศและโถสุขภัณฑ์ 19 ปีติดต่อกัน
อีกทั้งยังได้รับ First Brand Awards 2021 สำหรับเครื่องกรองน้ำและเครื่องฟอกอากาศให้เช่า
ศุนย์วิจัยของ Coway ‘Environmental Technology Institute’ ที่มหาวิทยาลัยแห่งชาติกรุงโซล
ไม่พอเพียงเท่านั้นที่น่าสนใจอีกอย่าง COWAY เป็นหนึ่งในบริษัทชั้นนำ
ที่มีนักวิจัยกว่า 270 คน ทำงานอยู่ในศูนย์วิจัยของบริษัทเพื่อพัฒนาสินค้า
ศูนย์วิจัยแห่งนี้ ได้รับรางวัลระดับโลกมากมาย อีกทั้งยังได้การรับรองจากรัฐบาลเกาหลีใต้
ให้เป็นศูนย์ทดสอบคุณภาพน้ำและอากาศของประเทศ เลยทีเดียว
ก็ไม่แปลกที่ COWAY จะเป็นผู้เชี่ยวชาญในธุรกิจเครื่องกรองน้ำ
นักวิจัยมืออาชีพกว่า 270 ท่าน
เพียงแต่ ความน่าสนใจของเรื่องนี้มันอยู่ที่ว่าโมเดลธุรกิจเครื่องกรองน้ำแบบ Subscription เป็นอย่างไร
จะมาแก้ Pain Point ในการดื่มน้ำของเราได้อย่างไร
และ COWAY แตกต่างกับเครื่องกรองน้ำในตลาดทั่วไปอย่างไรบ้าง
รู้หรือไม่ว่า เครื่องกรองน้ำระดับพรีเมี่ยมที่ขายในท้องตลาดส่วนใหญ่คือระบบ Reverse Osmosis
หรือเรียกย่อ ๆ ว่า R.O. ซึ่งเป็นระบบกรองที่ละเอียดได้น้ำที่บริสุทธิ์
แต่...เรื่องมันไม่ได้จบแค่ตรงนี้ เพราะเชื่อว่าก็มีหลายต่อหลายครั้ง
ที่เรามักจะตั้งคำถามว่าน้ำที่เราดื่มไปนั้นสะอาดบริสุทธิ์ 100% แล้วหรือยัง
แม้จะเป็นน้ำที่ผ่านจากเครื่องกรองน้ำเกรด A ราคาแพงในตลาด แล้วก็ตาม
 ก็น่าจะเป็นเพราะหลายคนไม่รู้วิธีการทำความสะอาดเครื่องกรองน้ำอย่างถูกวิธี
ไส้กรองควรจะเปลี่ยนเมื่อไร แล้วไส้กรองแบบไหนที่คุณภาพดี
จนถึงเหตุผลคลาสสิกก็คือ ความขี้เกียจ นั่นเอง
ทีนี้ผู้บริโภคหลายคนก็น่าจะแอบคิดในใจ จะเป็นไปได้ไหม หากมีคนมาดูแลเรื่องจุกจิกเหล่านี้
เพื่อให้เรามั่นใจว่าน้ำทุกหยดที่ดื่มสะอาดบริสุทธิ์ 100%
พอเรื่องเป็นแบบนี้ ก็เลยทำให้ COWAY คิดทำธุรกิจบริการเครื่องกรองน้ำแบบ Subscription
หรือบริการที่เมื่อซื้อเครื่องกรองน้ำจะมาพร้อมกับบริการดูแลทุกอย่างแบบครบวงจร
โดยเราต้องจ่ายค่าบริการเครื่องกรองน้ำรายเดือนเริ่มต้นที่ 590 บาท / เดือน
เครื่องกรองน้ำรุ่น NEO PLUS ดีไซน์เรียบหรู
เหมือนเฟอร์นิเจอร์สวย ๆ ประดับห้อง
โดยเจ้า NEO PLUS เป็นเครื่องกรองระบบ R.O. ที่มาพร้อมเทคโนโลยีชั้นสูง
ทำให้น้ำดื่มสะอาด 100% ไม่มีรสชาติเค็ม ๆ หรือรสอื่น ๆ เจือปน
ซึ่งในสถานการณ์การแพร่ระบาดของโควิด 19 นี้ ถือว่า
ตอบโจทย์จริงๆ ที่ชาวออฟฟิศอย่างเราต้อง Work From Home
ไม่ต้องลำบาก ไปแบกหรือยก เพื่อกักตุนกันให้เหนื่อย
ส่วนจุดขายจริง ๆ ที่จะมากำจัด Pain Point การใช้เครื่องกรองน้ำ มันอยู่ตรงนี้ต่างหาก
เพราะรู้หรือไม่ว่าหากเราใช้บริการ Subscription นอกจากเราไม่ต้องเสียเงินก้อนเพื่อซื้อเครื่องกรองน้ำ
ยังมีเจ้าหน้าที่ Cody ที่จะเข้ามาทำความสะอาดเครื่องกรองน้ำเราทุก ๆ 2 เดือน
โดยจะใช้อุปกรณ์ล้างเครื่องกรองน้ำที่เป็นเทคโนโลยีชั้นสูงจากเกาหลีในการฆ่าเชื้อโรค
พร้อมกับเปลี่ยนไส้กรองคุณภาพเกรด A ในทุก ๆ 4 เดือน
พอเป็นแบบนี้ก็ทำให้เรามั่นใจว่าน้ำทุกหยดที่ดื่มสะอาดบริสุทธิ์
อีกทั้งหากเครื่องกรองน้ำมีปัญหา ก็จะมีช่างมาซ่อมและเปลี่ยนอะไหล่ฟรีทันที
พูดง่าย ๆ ก็คือเราเสียเงินแค่ค่าบริการรายเดือนอย่างเดียว ไม่ต้องจ่ายอะไรเพิ่มอีกเลย
สมมติหากเราเลือกใช้บริการเครื่องกรองน้ำรุ่น NeoPlus ในราคา 790 บาท / เดือน
ใน 1 เดือนมี 31 วัน เราจะเสียค่าบริการเฉลี่ยวันละประมาณ 25 บาท
และหากครอบครัวหนึ่งมีอยู่ 3 คน เฉลี่ยแล้วก็จะมีค่าใช้จ่ายประมาณคนละ 8.5 บาท/วัน
ที่น่าสนใจก็คือหากเราใช้บริการครบ 5 ปี เครื่องกรองน้ำก็จะเป็นกรรมสิทธิ์ของเราทันที
จึงไม่ต้องแปลกใจ หากเราดูจำนวนลูกค้าในประเทศเกาหลีใต้ที่ซื้อเครื่องกรองน้ำ COWAY
ที่มีมากกว่า 6.3 ล้านเครื่อง 80% นั้นจะเป็นการใช้บริการแบบ Subscription
ซึ่งเป็นพฤติกรรมที่แตกต่างจากในบ้านเราที่เป็นการซื้อขาด
ที่น่าสนใจอีกเรื่องก็คือในโมเดล Subscription ของ COWAY นั้นไม่ได้มีแค่เครื่องกรองน้ำ
แต่ยังมีเครื่องฟอกอากาศอีกด้วย
ก็ต้องบอกว่าโมเดลเครื่องกรองน้ำ Subscription นับเป็นกรณีศึกษาที่น่าสนใจไม่น้อย
เพราะหากมองในภาพรวมก็ถือว่าเป็นธุรกิจที่สร้างประโยชน์ให้กับทั้งสองฝ่าย
เจ้าของแบรนด์อย่าง COWAY ก็เพิ่มยอดขายได้มากขึ้นกว่าเดิม
เพราะไม่ได้พึ่งพาแค่รูปแบบขายเครื่องกรองน้ำขาดอย่างเดียวเหมือนอย่างแบรนด์อื่น ๆ
ส่วนในมุมลูกค้าก็ไม่ต้องวุ่นวายในการทำความสะอาดเครื่องกรองน้ำ
แถมยังมั่นใจได้ว่าน้ำที่เราดื่มทุกแก้ว ทุกช่วงเวลา สะอาดบริสุทธิ์ 100%
นอกจากจะได้ดื่มน้ำที่สะอาดไม่ขาดตอนแล้ว
ลูกค้าจะได้รับบริการที่สุดแสนประทับใจจากการ Subscription อย่างแน่นอน
#CowayThailand
#ดูแลสะอาดไม่ขาดตอน
#เครื่องกรองน้ำแบบSubscribe
#NeoPlus